b'\n_START_ARTICLE_\nIrena Kardymowiczowa\n_START_PARAGRAPH_\nIrena Kardymovi\xc4\x8d (lenk. Irena Kardymowiczowa; 1899 m. gegu\xc5\xbe\xc4\x97s 29 d. Rzeczycy, Latvija \xe2\x80\x93 1980 m. rugpj\xc5\xab\xc4\x8dio 8 d.) \xe2\x80\x93 lenk\xc5\xb3 chemik\xc4\x97 ir geolog\xc4\x97. Kur\xc4\xaf laik\xc4\x85 gyveno ir dirbo Vilniuje.\n_START_SECTION_\nBiografija\n_START_PARAGRAPH_\nT\xc4\x97vai \xe2\x80\x93 Aleksandr Spryngiewicz ir Maria Nowicka._NEWLINE_Vidurin\xc4\x99 mokykl\xc4\x85 baig\xc4\x97 1922 m. Nuo 1920 m. iki 1922 m. dirbo mokytoja ir vadove lenk\xc5\xb3 pradin\xc4\x97je mokykloje.\n_START_SECTION_\nVilniuje\n_START_PARAGRAPH_\n1922 m. prad\xc4\x97jo studijas Stepono Batoro universitete Vilniuje, vadovaujant P. Radzi\xc5\xa1evskiui, kur 1930 m. jai suteiktas chemijos magistro laipsnis. 1926\xe2\x80\x931939 m. dirbo asistente Mineralogijos ir petrografijos katedroje, tyrin\xc4\x97jo kristalines uolienas Volyn\xc4\x97je ir u\xc5\xbesi\xc4\x97m\xc4\x97 moksl\xc5\xb3 apie \xc5\xbdem\xc4\x99 populiarinimu. Apr\xc5\xa1a\xc4\x97 Biel\xc4\x8dako apylinki\xc5\xb3 pirit\xc4\x85, \xc4\xafdomiausius Volyn\xc4\x97s mineralus. 1938\xe2\x80\x931939 m. dalyvavo vulkanologin\xc4\x97je ekskursijose Italijoje (aplank\xc4\x97 Etn\xc4\x85, Vezuvij\xc5\xb3). S. Malkovksiui vadovaujant 1939 m. para\xc5\xa1\xc4\x97 daktarin\xc4\x99 disertacij\xc4\x85 apie Volyn\xc4\x97s kristalines uolienas._NEWLINE_Antrasis pasaulinis karas 1943 m. sutrukd\xc4\x97 tiriam\xc4\x85j\xc4\x85 ir pedagogin\xc4\x99 veikl\xc4\x85, ta\xc4\x8diau I. Kardymovi\xc4\x8d t\xc4\x99s\xc4\x97 paskait\xc5\xb3 skaitym\xc4\x85 universiteto jaunimui pogrindyje.\n_START_SECTION_\nPokariu\n_START_PARAGRAPH_\n1945 m. persik\xc4\x97l\xc4\x97 \xc4\xaf Torun\xc4\x99, kur \xc4\x97jo vyresniojo asistento pareigas universitete. \xc4\x8cia 1947 m. \xc4\xafgijo daktaro laipsn\xc4\xaf u\xc5\xbe darb\xc4\x85 para\xc5\xa1yt\xc4\x85 dar Vilniuje._NEWLINE_1949 susituok\xc4\x97 ir i\xc5\xa1vyko \xc4\xaf Var\xc5\xa1uv\xc4\x85 dirbti S. Malkovskio kuriamame \xe2\x80\x9e\xc5\xbdem\xc4\x97s muziejuje\xe2\x80\x9c. \xc4\x8cia tyr\xc4\x97 Penin\xc5\xb3 ir \xc5\xbdemutin\xc4\x97s Silezijos uolienas. 1951 m. A. Halicka, tuometin\xc4\x97 muziejaus direktor\xc4\x97, suteikia jai s\xc4\x85lygas dirbti kaip savaranki\xc5\xa1kai mokslininkei._NEWLINE_1953 m. be muziejaus pradeda dirbti dar ir Var\xc5\xa1uvos Geologijos Institute. 1954 m. gauna docent\xc4\x97s vard\xc4\x85. Prad\xc4\x97jus institute dirbti A. La\xc5\xa1kievi\xc4\x8diui, pradeda organizuoti Petrografijos ir geochemijos skyri\xc5\xb3._NEWLINE_Institute dirbo iki 1965 m. V\xc4\x97liau buvo emerite. Buvo klasikin\xc4\x97 petrograf\xc4\x97, puikiai naudojo chemijos metodus. Tyrin\xc4\x97jo dar ir \xc5\xa0ventojo Kry\xc5\xbeiaus kalnus Lenkijoje. Toliau dirbo su A. La\xc5\xa1kievi\xc4\x8diumi Petrografijos, Mineralogijos ir Geochemijos skyriuose, bei \xe2\x80\x9e\xc5\xbdem\xc4\x97s muziejuje\xe2\x80\x9c, kur visada jaut\xc4\x97si reikalingiausia._NEWLINE_Mokslo istorijos srityje apra\xc5\xa1\xc4\x97 iki tol ne\xc5\xbeinot\xc5\xb3 fakt\xc5\xb3 apie S. Malkovskio ir Juozo Luko\xc5\xa1evi\xc4\x8diaus darbus. O S. Malkovskis apie j\xc4\x85 pa\xc4\x8di\xc4\x85 yra para\xc5\xa1\xc4\x99s monografij\xc4\x85, ta\xc4\x8diau 153 psl. rankra\xc5\xa1tis taip ir liko nei\xc5\xa1spausdintas._NEWLINE_Mir\xc4\x97 po sunkios ligos.'